


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO 

2021 m. sausio 29 d. Nr. TS-14
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 3 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 29 straipsnio 1 dalimi, 30 straipsnio 2 dalimi ir atsižvelgdama į Kėdainių rajono savivaldybės mero 2020 m. rugsėjo 15 d. potvarkį Nr. MP-102 „Dėl kandidato į Kėdainių rajono savivaldybės administracijos direktoriaus pavaduotojo pareigas teikimo“, Lietuvos Respublikos korupcijos prevencijos įstatymo 9 straipsniu bei atsižvelgdama į Lietuvos Respublikos specialiųjų tyrimų tarnybos 2020 m. rugsėjo 11  d. raštą Nr. 4-01-7150 ir slapto balsavimo rezultatus, Kėdainių rajono savivaldybės taryba  n u s p r e n d ž i a:
1.	Skirti Vytautą Grigą Kėdainių rajono savivaldybės administracijos direktoriaus pavaduotoju nuo 2021 m. vasario 3 d.  Kėdainių rajono savivaldybės tarybos įgaliojimų laikui politinio (asmeninio) pasitikėjimo pagrindu.
2.	Nustatyti Kėdainių rajono savivaldybės administracijos direktoriaus pavaduotojui 15,5 pareiginės algos koeficientą (baziniais dydžiais) ir mokėti priedą už ištarnautus Lietuvos valstybei metus teisės aktų nustatyta tvarka. 
Šis  sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Valentinas Tamulis			                                                   

